**ПРОТОКОЛ ОТ ПУБЛИЧНО ИЗСЛУШВАНЕ НА КАНДИДАТИТЕ ЗА СЪДЕБНИ ЗАСЕДАТЕЛИ ЗА РАЙОНЕН СЪД ДИМИТРОВГРАД,**

 **МАНДАТ 2020-2024 Г**

 **На основание чл. 66 и сл. от Закона за съдебната власт и Решение № 82/19.12.2019г. се проведе процедура за определяне на съдебни заседатели за Районен съд Димитровград, мандат 2020-2024 г. на 21.01.2020 г. (вторник) от 16,00 часа, в многофункционална зала “Гросето”, бул. „Г. С. Раковски” № 15, гр. Димитровград.**

**Галина Чингарова:** Ние сме комисията, която трябва да одобри кандидатите за съдебни заседатели, Вие сте на втори етап – допълване на списъка за съдебни заседатели. Необходими са 12, имаме 15. Всички сте допуснати до изслушване, има необходимите документи, отговаряте на изискванията и започва процедурата по изслушване. Ще бъдете извиквани, такава е процедурата, ще се води запис на въпросите, които ще се задават. Ще Ви помоля да изчакате във фоайето, ще минава бързо, като гледам сте мотивирани хора, няма да се бавим с процедурата. Това е комисията на ОбС – Димитровград, Валентина Кунева, Юлиян Семерджиев, аз съм Галина Чингарова и колегата ни Пламен Панев. Благодаря Ви, че сте дошли, за доверието и към съдебната система, в която ние сме част. Първа, по ред на подаване на заявленията е Х. Т., след което Х. Т.

**Х. Т.**: Много се развълнувах!

**Галина Чингарова:** Моля да се представите!

**Х. Т.**: Х. Т.- М.

**Галина Чингарова:** Да ни кажеш, защо искаш да станеш съдебен заседател?

**Х. Т.**: Тъй като веднъж съм била вече съдебен заседател и видях, че в това има голям смисъл, някак си е добре съдебната система да бъде не точно контролирана, но по някакъв начин регулирана от граждани, които не са в тази съдебна система, която не я познават така отвътре, чисто човешко становище за дадена позиция към дадено дело.

**Галина Чингарова:** Т.е не си се разочаровала и искаш да продължиш?

**Х. Т.**: Не, не съм се разочаровала!

**Юлиян Семерджиев**: Вярвате в правосъдието?

**Х. Т.**: Да, имам вяра!

**Юлиян Семерджиев**: Благодаря!

**Галина Чингарова:** Благодаря! Още един въпрос от адв. Кунева.

**Валентина Кунева**: Според Вас кое е малкото зло, един невинен в затвора или един виновен на свобода?

**Х. Т.**: Това е толкова обширен въпрос, за мен няма правилен отговор на този въпрос. Зависи от този, койот остава навънка и този, който влиза. Всичко зависи от ситуацията, от гледната точка и в общи линии не може да се даде правилен отговор.

**Галина Чингарова:** Били се повлияла от външния вид? От това, което говори пред съдията едно лице или от доказателствата по делото?

**Х. Т.**: Освен външния вид, има много други фактори, няма да крия, че по професия съм психолог и много често ми се налага да работя с хора, които не винаги са прави, честни и т.н. и в годините съм забелязала, че външния вид не е толкова важен, а по-скоро самото поведение на човек, има фактори, невербална комуникация, на които трябва да се обръща внимание, те много повече говорят, отколкото самите думи.

**Галина Чингарова:** Т.е. ти би го разпознала?

**Х. Т.**: Не казвам, че на 100% бих разпознала някой, аз ако мога да разпозная един човек само от едно виждане…би помогнало.

**Юлиян Семерджиев**: А, би ли написала особено мнение, евентуално, ако се различава от това на съдията?

**Х. Т.**: Разбира се! То, това е работата на съдебния заседател, да има мнение! Аз разбирам, че то не винаги може да съвпадне, но това е ролята, за да провокираш и останалите, които присъстват там, дори самия съдия, да преразгледа своето виждане, гледна точка и да помисли по въпроса. Дали ще повлияеш за крайното решение, не е толкова важно, важно е, че понякога трябва да се преосмислят нещата. Всеки греши, дори и съдията, всички сме хора, тъй че е добре да има някакъв коректив, аз затова подкрепям тази длъжност.

**Галина Чингарова:** Г-жо Т., отстоявайте, ще го търсим това особено мнение!

**Юлиян Семерджиев**: Благодарим!

**Х. Т.**: И аз благодаря!

**Галина Чингарова:** Г-н Т., здравейте!

**Х.Т.**: Здравейте на всички!

**Галина Чингарова:** Кое Ви мотивира да се кандидатирате за съдебен заседател, дъщеря Ви или сина Ви?

**Х. Т.**: Сина каза, че има нужда, аз винаги съм имал гражданска позиция и веднага подадох.

**Юлиян Семерджиев**: Имате ли доверие на съдебната система?

**Х. Т.**: Не дотам, може би от телевизия, обявления, по принцип когато се опира до нея.

**Юлиян Семерджиев**: Имате изградена обществена позиция. Отстоявате я пред съдебните органи.

**Х. Т.**: Точно, мога да отстоявам, като доберман съм.

**Златко Костов:** Има ли за Вас значение етническата принадлежност на този, който е подсъдим.

**Х. Т.**: Не, абсолютно не! По принцип на село живея, и с цигани се разбирам, и приятели турци – нямам проблем! Аз имам една приказка „Един човек го бива или е гибюр”, няма значение.

**Галина Чингарова:** Ако на подсъдимата скамейка е Ваш приятел?

**Х. Т.**: Веднага си давам отвод.

**Галина Чингарова:** Добре, това е достойна позиция! Нямам повече въпроси.

**Галина Чингарова:** Какво работите?

**К. Х.:** В момента съм пенсионер.

**Галина Чингарова:** А, преди това?

**К. Х.:** Работила съм като лаборант в „Неохим”, а преди това съм работила като културно-просветен работник в „Дом на културата – Вулкан”, към циментов завод.

**Галина Чингарова:** Какво Ви привлече да си подадете заявление за съдебен заседател?

**К. Х.:** Смятам, че тази позиция ще ми даде възможност да си изразявам мнението по социални казуси и опита, който съм натрупала през години, ме е научил да разпознавам вярното от невярното и справедливите неща.

**Галина Чингарова:** Колеги?

**П. П.**: Вярвате ли на съдебната система?

**К. Х.:** Да, вярвам! Въпреки, че досега не ми се е налагало да имам такива неразрешими въпроси.

**Галина Чингарова:** Влизали ли сте в съдебна зала?

**К. Х.:** Да.

**Галина Чингарова:** По граждански спорове, сигурно?

**К. Х.:** Преди много години бях призована за свидетел.

**Юлиян Семерджиев**: Готова сте да отстоявате мнение, ако то се различава?

**К. Х.:** Разбира се, мога да си направя изводи от това, което чуя и да си оформя някакво собствено мнение по даден казус.

**Юлиян Семерджиев**: Колеги, аз благодаря!

**Галина Чингарова:** Г-жо, приключихме! Надявам се да Ви хареса оттам насетне. Може да викате Б. Б.

**Галина Чингарова:** Здравейте! Много ми е приятно, че и млад човек е подал заявление. Кое Ви мотивира?

**Б. Б.**: Най-вече ме мотивира, че досега не съм имал досег до съдебната система и това е доста добра възможност да участвам в подобен процес, мисля че с моите знания и умения мога да съм доста полезен.

**Галина Чингарова:** А, влизал ли сте в съдебна зала?

**Б. Б.**: Влизал съм, да!

**Галина Чингарова:** Добре! Колега, задай си въпроса, харесва ми!

**Юлиян Семерджиев**: Интересно ми е, дали сте готов да отстоявате Вашето мнение, ако се различава от това на съда?

**Б. Б.**: Досега в моята практика и моя живот винаги съм се стремял да отстоявам това, което мисля, дори да не съвпада с мнението на човек, на по-горна позиция от моята.

**Юлиян Семерджиев**: Интересно ми е, „за” или „против” смъртното наказание, не че тук ще разглеждате такъв тип дела, просто ми е интересно, чисто човешки?

**Б. Б.**: Чисто човешки съм „против”.

**Юлиян Семерджиев**: Да, благодаря Ви!

**Галина Чингарова:** Благодарим, това е! Ако бъдете избрани, успех! Р. Г. да влиза.

**Галина Чингарова:** Много ми е приятно! Кое те мотивира да си подадеш заявление за съдебен заседател?

**Р.Г.**: Мисля, че съм достатъчно силен човек, майка на две деца, които искам да растат в една право-уредена държава, когато са сами навън аз да съм спокойна, а и те да имат респект към съдебната система и полицията, да знаят че няма ненаказано зло. Мисля, че мога да бъда полезна в прекия си достъп до съдебната система.

**Галина Чингарова:** Каза ли на твоето семейство и та какво казаха?

**Р. Г.**: Да, казах им! Сигурни са, че ще се справя, както и аз.

**Галина Чингарова:** Колеги? Ами, това е!

**Р. Г.**: Благодаря!

**Галина Чингарова:** И ние благодарим! Да заповяда П. П.. Здравейте, много ми е приятно! Как се казвате?

**П. П.**: Казвам се П. П. от Димитровград.

**Галина Чингарова:** Къде си работила, мила, преди това?

**П. П.**: Аз имам дълга трудова кариера, работила съм в селското стопанство, имам две висши образования – зооинженер и педагогика.

**Галина Чингарова:** Добре!

**П. П.**: Работила съм най-много в сферата на животновъдството, 20 г. –селекционен център, на различни постове, последния беше директор, след това заминах за Щатите, там бяха съдебен заседател.

**Галина Чингарова:** А, знаете ли, че там няма нищо общо с тук?

**П. П.**: Знам, 17 г. бях там, вече съм в пенсионна възраст, но още нямам пенсия, свободна съм, все още се чувствам, че имам сили, жизненост и възможност да помагам. През цялата ми трудова кариера съм била свързана с хора, такава ми е била работата. Тук съм работила като соц. работник- 5 г., в Приемна грижа, ние я създадохме, знаете колко е трудна задача, особено когато се сблъскаш със съдбите на тези нещастни деца и трябва да вземеш решение за тях, в какво семейство да бъдат дадени, как ще се развиват по-нататък. В Щатите съм работила с различни етноси, пол, възраст и там съм била ръководни длъжности.

**Галина Чингарова:** А, вярно ли е, че там съдебните заседатели ги избират и ги затварят в една….

**П. П.**: Сега ще Ви кажа, ако желаете. Първо, това което се случи с мен, изборът на съдебни заседатели става по случаен принцип, на компютърна програма, всички, които имат право, трябва да бъдеш американски гражданин. Когато бъде избран, бива призован и е длъжен да се яви, иначе има глоби и т.н. Аз когато се явих, въпросите, които ми бяха зададени „Гражданин ли сте на Америка?”, „Има те ли паспорт?”, „Знаете ли английски?”, „Съдени ли сте?”, „Участвали ли сте в някаква групировка?”, след това ни освобождават, обаждат се допълнително, че сме избрани. Когато сме втори път избрани, пак заставаме пред комисия, има съдия, съдебен състав, който също ни задава въпроси, но вече в естеството на делото, което ще бъде разглеждано. Аз участвах в едно дело на първа инстанция, наказателно дело, само веднъж участвах, то беше във връзка с афроамериканец, който стреля в центъра на града, направи престрелка, нямаше убити, ранени, но имаше много щети по витрини. Но, исках да кажа, че преди делото, съдията ни запознава с закона, неговите права, евентуално в нашето дело, какви наказания могат да бъдат дадени. Бяхме много разпитвани от прокурора на делото и адвоката, който беше на защитата. Задават ни въпроси, дали сме благонадеждни, обективни или ще имаме общо мнение, ще се влияем, дали отстояваме собственото си мнение, много важни въпроси.

**Галина Чингарова:** А, тук влизали ли сте в залата?

**П. П.**: Не, не съм влизала! За лошо не съм влизала.

**Юлиян Семерджиев**: Аз искам да питам, в българската съдебна система имате ли доверие?

**П. П.**: Аз вярвам правораздаването, повярвайте ми! Когато си дойдох тук, много се възмущавам, непримирима съм към тези неща, които се случват, побоища, изнасилвания и какви ли не, особено така, доста престъпници не си получават заслуженото, но ако хората, гражданите са малко по-дейни, т.е. има общественост, да не се прикриват. Аз вярвам в правораздаването, нашите закони са много хубави, стига да бъдат приложени, както трябва, това е моето наблюдение. Аз затова като разбрах, че търсят съдебни заседатели, с радост си викам да бъда малко полезна с моя опит.

**Юлиян Семерджиев**: Може да внесете и от американския опит.

**П. П.**: Имам малко опит, да.

**Галина Чингарова:** Ще бъдете полезна, може да Ви хареса повече нашата система.

**П. П.**: Да, затварят ни в една стая, за размисъл и там, за няколко часа ние размишляваме, на база на доказателства. Виновен, невинен – само това.

**Златко Костов:** А, спорите ли с колегите?

**П. П.**: Имаше спорове, но нашия случай беше много явен, имаше доказателства, имаше пистолет с пръстови отпечатъци, гилзи, патрони, че принадлежат на този пистолет, бяха ни показани свидетелски показания, без да виждаме нито тези, които са дали показания, нито човека, който е виновен, те само ни запознаха с доказателствата. В нашия случай ние не дебатирахме много дълго, защото той очевидно беше виновен, че е стрелял, той също имаше самопризнания, че е стрелял. За съжаление, тази постъпка не е безобидна, не може да стреляш в центъра на града и да бъдеш оневинен. Ние всички бяхме на мнение, че е виновен. Вече втора инстанция го съдиха, ние само казахме „да” или „не”.

**Галина Чингарова:** А, в бълг.наказателен съд само на самопризнанията не може да го осъдят.

**П. П.**: Разбира се!

**Галина Чингарова:** Благодаря Ви! Моля да извикате Г. Б.! Приятен ден, успех! Кажи ми сега, кое те мотивира да си подадеш заявление за съдебен заседател?

**Г. Б.**: Според мен съдебните заседатели са като един своеобразен коректив, на решението, което трябва да се вземе.

**Галина Чингарова:** Била ли си в съдебна зала?

**Г. Б.**: Да, няколко пъти съм била.

**Галина Чингарова:** Как ти се стори съдията, съдебните заседатели?

**Г. Б.**: Съдебен заседател не съм била, но имам доверие в правосъдието и това ми е впечатлението.

**Галина Чингарова:** Колеги, имате ли въпроси? Следва Г. П.. Г-жа П., защо реши да бъдеш кандидат за съдебен заседател?

**Г. П.**: Първо, реших да прочета какви нормативни документи, намерих Наредба 7 за съдебните заседатели, прочетох я и ми стана интересно, реших, че мога да се справя. Имам и лична причина, тази година ще излезна в заслужена пенсия, но желая да продължа да бъда активна по някакъв начин.

**Галина Чингарова:** Влизала ли с в нашия съд?

**Г. П.**: Влизала съм, да!

**Галина Чингарова:** Добре! Благодаря ти!

**Г. П.**: И аз благодаря, много!

**Галина Чингарова:** Сега, ми е интересно, г-жа Ш., защо иска да стане съдебен заседател?

**А. Ш.**: Е, ми само това не съм била напоследък. Наистина, първото беше любопитство, в интерес на истината, след това реших, че мога да опитам, що пък не?!

**Галина Чингарова:** Влизала ли си в нашия съд?

**А. Ш.**: Не.

**Галина Чингарова:** Добре, това е интересно!

**А. Ш.**: Макар че съм член на комисията за противообществени прояви, то си е един вид малък съд, понякога е доста по-голям съд, за съжаление. Напоследък имаме толкова много дела, такива чудесии виждаме.

**Галина Чингарова:** Въпроси?

**Валентина Кунева**: Не.

**Галина Чингарова:** Благодаря!

**А. Ш.**: И аз благодаря!

**Галина Чингарова:** Здравейте, какво сте работила или какво работите?

**Л.Ч.**: Не работя, от пет години съм пенсионер от „Неохим” по категория.

**Галина Чингарова:** Кое Ви мотивира да подадете заявление за съдебен заседател?

**Л. Ч.**: Аз винаги съм имала интерес към съдебните истории, постоянно чета, ако се появи нещо, предаването събота и неделя дето го дават, постоянно го гледам.

**Галина Чингарова:** Много пъти са ме питали дали имат сила решенията, които издават, нямат, да знаете, че нямат! Колеги? Нямаме въпроси, благодаря Ви! Моля да извикате Д. П.! Дени, кое те мотивира да кандидатстваш за съдебен заседател?

**Д. П.**: Мотивираме да видя нещо ново за мен, не съм била досега, интересно ми е, представлява изненада, предизвикателство.

 **Галина Чингарова:** Вярваш ли в съдебната система?

**Д. П.**: Да, обективна е.

**Галина Чингарова:** Влизала ли си в съдебната зала?

**Д. П.**: Не, не ми се е налагало.

**Галина Чингарова:** Здравейте! Какво Ви мотивира да се кандидатирате за съдебен заседател?

**Н. Т.**: Т.к. аз съм пенсионер и за един пенсионер е много важно да има осмислен живот и аз мисля, че тази соц. ангажираност и обществена полезност, с която мога да допринеса като съдебен заседател, това би ме удовлетворило. Аз се извинявам, че се вълнувам, не съм ходила досега, не съм влизала в съд и вълнението ми е оправдано. Считам че да си съдебен заседател, това е отговорно, престижно, съдебните заседатели, според мен, са представителна извадка на обществото и са коректор, може би, донякъде в един съдебен състав.

**Галина Чингарова:** Браво! Ще предадем на съда за хубавото мнение, което има г-жата за съдебната система. Колеги, имате ли въпроси?

**Юлиян Семерджиев**: Какво сте работили преди да се пенсионирате?

**Н.Т.**: Първите 19 г.от трудовия ми стаж са като санитарен инспектор в РИОКОЗ – Хасково. Между временно завърших магистър счетоводство и контрол и следващите 20 г. почти, бях счетоводител в частна фирма.

**Юлиян Семерджиев**: Имате изявена гражданска позиция по много обществени въпроси и сте готова да я отстоявате.

**Н. Т.**: Разбира се! Това, което е в моята работа, винаги се е налагало да бъдеш обективен, честен, справедлив, това са неща, които са качества, които всеки би следвал да има. Аз поне, това съм влагала в своята практика.

**Юлиян Семерджиев**: Благодаря!

**Галина Чингарова:** Аз искам да попитам, ако Ваш познат е на подсъдимата скамейка, били повлияло в решението пред съдията?

**Н. Т.**: Считам, че отвод трябва да се даде в тази ситуация.

**Галина Чингарова:** Благодаря, желая Ви късмет и приятна работа като съдебен заседател! Съдебната система има нужда от такива, като Вас! Здравей!

**И. К.**: Здравей!

**Галина Чингарова:** Кое те мотивира да искаш да станеш съдебен заседател? Освен сестра ти.

**И. К.**: Искам да видя как действа отвътре, т.е. когато участвам в едно дело, занимавал съм се с трудово-правни дела, федерален секретар съм бил и съм ходил по такива неща, но в правната система никога не съм участвал, това ме мотивира, да видя как работи.

**Галина Чингарова:** Влизал ли си в български съд?

**И.К.**: Не.

**Галина Чингарова:** Добре, колеги? Късмет! Какво си работил преди?

**Л. Х.**: Последно бях началник смяна в „Неохим”.

**Галина Чингарова:** Влизал ли си в български съд?

**Л. Х.**: Не, но това е една от мотивациите. Синчето ми завърши право.

**Галина Чингарова:** Браво!

**Л. Х.**: Да, до тук „браво”, след това каза „не ми се занимава с такива работи” и не мога да го убедя.

**Галина Чингарова:** Искаш сега да го убедиш? Добре.

**Л. Х.**: Опитвах се да му кажа, хайде, давай. Искам да видя и аз, да му покажа, да му кажа какво е отвътре.

**Галина Чингарова:** Добре. Колеги?

**Юлиян Семерджиев**: Ако синът ти е защитник на някой по дело, по което ти си съдебен заседател, как ще постъпиш, ще застъпиш ли неговата позиция?

**Л. Х.**: Ако е прав – да, ако не, ще преценим кое е правилното, в крайна сметка, само ако е прав.

**Галина Чингарова:** Благодаря! Успех! Здравей!

**В. К.**: Здравейте, уважаема комисия! Казвам се В. К., на 36 г., омъжена, с три деца.

**Галина Чингарова:** Браво!

**В. К.**: И ежедневно раздавам правосъдие.

**Галина Чингарова:** Това ли Ви мотивира, г-жо К.?

**В. К.**: Да и искам да науча повече за тази професия.

**Галина Чингарова:** Ще имате ли време за децата?

**В. К.**: Да, ще ги съвместявам! И ще се ръководя от три принципа, ако ме изберете за съдебен заседател. На първо място ще се уповавам на конституцията, на второ място – ще давам своето безпристрастно мнение и на трето място – за мен подсъдимия ще бъде…

**Галина Чингарова:** Невинен до доказване на противното.

**В. К.**: Да.

**Галина Чингарова:** Браво!

**Валентина Кунева**: Ако зависи от Вас, какво бихте избрали „Виновен на свобода или невинен в затвора”?

**В. К.**: Невинният няма място в затвора.

**Галина Чингарова:** Точно така! Добре!

**Юлиян Семерджиев**: На колко години са децата?

**В. К.**: На 4 г., на 10 и на 13 г.

/не се чува/

**Галина Чингарова:** Добре, благодаря! Успех! Вече, на сайта ще видите дали сте одобрени.

**АДВ. ГАЛИНА ЧИНГАРОВА**

Председател на Комисията                                                       Протоколист   / **Т. ДОБРЕВА**/